# Onada de fred europea de febrer de 2012

La fredorada europea de febrer de 2012 és una onada de fred que va provocar morts, va iniciar-se el 27 de gener de 2012 i va portar molta neu i temperatures molt per sota dels 0 °C sobre gran part del continent europeu i el nord d'Àfrica. A Trípoli (Líbia) el 6 de febrer de 2012 va nevar i no ho feia des de fa 70 anys. Es va informar de 590 persones mortes a causa d'aquesta fredorada. Particularment les baixes temperatures van afectar els països del l'est d'Europa, i allí les temperatures van arribar fins als -35 °C. La nevada més intensa es va produir als Balcans i també a Ucraïna la qual va ser un dels països més afectats, 100 persones sense casa hi van morir i amb nevades generalitzades de 30 cm i es va arribar a una temperatura mínima de -30 °C. També hi va haver molta neu al nord d'Europa i allà les temperatures van baixar fins als -39.2 °C (a Kuusamo, Finlàndia)

## Afectació als Països Catalans

La fredorada va ser causada per una advecció d'aire fred continental de l'est d'Euràsia (siberià) que va tenir una durada d'uns 15 dies. Quan va acabar a aquesta entrada d'aire fred continental va ser seguida per una altra del nord, d'origen polar (no tan freda).

### Balears

    la nevada va ser la més extensa des de la fredorada de febrer de 1956.

### Catalunya i Catalunya del Nord

    Al principat de Catalunya un 68% de la xarxa d'estacions meteorològiques automàtiques del Servei meteorològic de Catalunya, que es troben a totes les comarques catalanes, van enregistrar una temperatura mínima inferior al llindar de situació meteorològica de risc per fred. Aquest llindar de risc és en el moment quan la temperatura mínima enregistrada és inferior a la del 2% dels dies més freds dels mesos de desembre, gener, febrer i març.
Entre les capitals de comarca la temperatura mínim d'aquesta fredorada va ser la de Vielha (1002 m d'altitud) a la Vall d'Aran amb -16,5 °C (dia 8 de febrer). A Barcelona es van enregistrar glaçades a l'observatori Fabra i algunes zones de Barcelona (com la Zona universitària on la mínima va ser -1,8 °C). Perpinyà, on el febrer de 1956 s'arribà a -11 °C, el febrer del 2012 la mínima va ser de -4 °C (4 de febrer de 2012) mentre que la temperatura mitjana d'aquell dia va ser d'1 °C En l'agricultura es van veure especialment afectades les carxoferes del Prat de Llobregat que s'ennegriren per l'acció del fred. No va arribar a glaçar a la zona de conreus de cítrics del sud de Catalunya.
* País Valencià: A Fredes (Als Ports de Tororsa.Beseit) es va arribar a -10,8 °C el 3 de febrer El vent va ser molt fort a Ibi, el 6 de febrer va arribar a 105 km/hora. Encara que les temperatures van baixar més en les zones arrecerades del vent. Els conreus més afectats van ser les carxoferes i algunes hortalisses, però gràcies al fort vent no es van veure afectades les de la Denominació d'Origen de Benicarló. En haver-se glaçat els fruits cítrics, ja es va donar per acabada la campanya en els vergers situats en les comarques de l'interior com la comarca de La Costera on va fer més fred que a les zones del litoral. A la Ribera Alta hi va haver danys en les flors d'ametllers i dels presseguers extraprimerencs

### L'Alguer té un clima similar al de Barcelona, amb 10,1 °C de temperatura mitjana al gener i 23,3 °C al juliol, la temperatura mínima absoluta en el període 1961-1990 de l'Alguer és de -4,8 enregistrada el gener de 1981 (estació meteorològica de l'aeroport d'Alghero Fertilia) El dia dia 6 de febrer l'Alguer va arribar als 0 °C mentre la neu cobria gran part de Sardenya. A Sardenya en general no s'arribava a temperatures tan baixes des de feia 27 anys
## Referències

* ↑ «Frost Europe reaps 590 people» (en arabic). al Jazeera, 06-02-2012 [Consulta: 11 febrer 2012]. Arxivat 13 de febrer 2012 a Wayback Machine.
* ↑ BBC news - Cold weather death toll passes 100 in Ukraine Arxivat 2012-02-06 a Wayback Machine.
* ↑ Diario de Mallorca «Palma vive la nevada más importante desde 1956 - Diario de Mallorca». Diariodemallorca.es [Consulta: 7 febrer 2012]. Arxivat 2012-02-06 a Wayback Machine.
* ↑ «Meteofrence». Arxivat de l'original el 2010-05-27. [Consulta: 14 febrer 2012].
* ↑ «Febrer 2012 a Perpinà». Arxivat de l'original el 2011-11-18. [Consulta: 14 febrer 2012].
* ↑ «Europapress». Arxivat de l'original el 2012-02-05. [Consulta: 14 febrer 2012].
* ↑ http://eltiempo.lasprovincias.es/etiqueta/heladas-negras
* ↑ «levante-emv». Arxivat de l'original el 2012-02-10. [Consulta: 14 febrer 2012].
* ↑ amsicora.net
* ↑ http://lanuovasardegna.gelocal.it/sardegna/2012/01/31/news/arriva-il-grande-freddo-nel-fine-settimana-neve-anche-in-riva-al-mare-5583913 Arxivat 2012-02-02 a Wayback Machine.

## Enllaços externs

* Xarxa d'estacions meteorològiques del Servei meteorològic de Catalunya Arxivat 2012-02-14 a Wayback Machine.